Fundación Carlos Casares

A Fundación Carlos Casares é unha entidade con obxectivos culturais de promover a cultura galega e a obra de Carlos Casares.

 Creación 
A Fundación Carlos Casares foi promovida por familiares a amigos do escritor despois da morte deste. Constituíuse o 9 de setembro de 2002 na cidade de Vigo.Nova da creación da fundación en La Voz de Galicia

Forman o padroado da fundación cinco membros vitalicios -a viúva, Kristina Berg, os dous fillos, Håkan e Lars Christian, e os dous irmáns, Mercedes e Xabier - e dez das institucións nas que o escritor desenvolvía un papel importante (Real Academia Galega e o Consello da Cultura Galega), empresas (La Voz de Galicia e a Editorial Galaxia), e persoeiros como Manuel Rivas, Darío Villanueva, Manuel Rodríguez Álvarez, Damián Villalaín, Xosé María Fonseca Moretón (Adegas Terras Gauda) e Manuel Rodríguez Vázquez (Rodman Polyships).

Ademais tamén forman parte do padroado a Xunta de Galicia, Caixa Galicia, Caixanova, as deputacións de Pontevedra e Ourense, os concellos desta última cidade e Vigo, ademais da Fundación Penzol.«A Fundación Carlos Casares estende as súas actividades por toda Galicia»  La Voz de Galicia, 15/12/2003.

No ano 2004 a Fundación abriu en Ourense, cidade natal do escritor, o Centro de Estudos Carlos Casares,, sen actividade pública de seu, coordinado por Marcos Valcárcel (ata o seu pasamento en 2010) e a partir de 2011 por Delfín Caseiro.Nomeamentos na Fundación Carlos Casares

 Obxectivos 
 Velar polo estudo e difusión da obra de Carlos Casares e preservar a súa biblioteca, o seu arquivo e as súas coleccións.
 Promover e difundir o legado casariano no que atinxe ao desenvolvemento cívico, social e cultural de Galicia, sustentado na comunicación, o diálogo e a tolerancia
 Constituírse como entidade mediadora entre a cultura galega e a cultura universal dende criterios de apertura, pluralismo e respecto á diversidade cultural. 
 Apoiar iniciativas culturais de promoción da lingua e da cultura galega tanto dentro de Galicia como fóra dela.

 Actividades 
 Encontros de Mondariz Balneario: Foros de debate sobre problemas cotiás.
 Diálogos literarios do Gaiás: Encontro entre escritores galegos e doutros recantos do mundo.
 Curso de Comunicación Audiovisual de Celanova: Curso organizado pola Fundación en colaboración coa Universidade de Vigo - Campus de Ourense.
 Café Voltaire - O sabor das letras: Xuntanzas gastronómicas que teñen como pé referencias literarias.
 O Xogo do Papapío: Proposta didáctica interactiva para centros de Primaria para dar a coñecer a figura de Carlos Casares.
 Os mundos de Carlos Casares e O Principiño ao redor do mundo. A colección de Carlos Casares: exposicións de obxectos e coleccións do escritor ourensán que circulan por colexios, bibliotecas, museos etc.
 Premio Carlos Casares de Xornalismo Literario, organización co Concello de Xinzo.

 Notas 

 Véxase tamén 
 Outros artigos 
 Carlos Casares
 Casa de Fernando Carreras

 Ligazóns externas 
 ORDE do 18 de setembro de 2002 pola que se clasifica como de interese cultural a Fundación Carlos Casares 
 «Vigo acolle a sede da Fundación Carlos Casares» 18/3/2003

Carlos Casares
Categoría:Cultura en Vigo
Categoría:Carlos Casares